لیبیا طرابلس کې د امریکا سفیره طلب کړی
د امریکا خارجه وزیر یا سیکریټري اف سټیټ جان کیري د ابو انس د نیولو دفاع کړې ده او دا يي قانوني او مناسب کاروائي گرځولې ده. هغه ویلي د لیبیا د حکومت شکایتونه بې ځایه دي او ابو انس به عدالت ته وړاندې کولی شي
واشنگټن — د امریکائي ځواکونو لخوا لیبیا کې د القاعده یو مشر نیول کیدو په لړ کې د لیبیا حکومت طرابلس کې امریکائي سفیره د معلومات دپاره د انصاف وزارت ته طلب کړی دی. د لیبیا د انصاف وزارت د نهې په ورځ ویلي، امریکائي سفیره د کاروائي په هکله د پوښتنو جوابونو د پاره طلب کړی شوي وه. د لیبیا حکومت ویلي امریکائي ځواکونو ابو انس الیبي اغوا کړی دی او د امریکا نه يی وضاحت غوښتی دی. خو د امریکا خارجه وزیر یا سیکریټري او سټیټ جان کیري د ابو انس د نیولو دفاع کړې ده او دا يي قانوني او مناسب کاروائي گرځولې ده. هغه ویلي د لیبیا د حکومت شکایتونه بې ځایه دي او ابو انس به عدالت ته وړاندې کولی شي. امریکائي ځواکونو ابو انس الیبي د خالي په ورځ طرابلس کې د خپل موټر نه ونیولو او هغه يي د امریکا سمندري ځواکونو یو جهاز ته د تفتیش دپاره بو تللی دی. نیویارک کې د امریکا وفاقي عدالت په ابو انس الیبي کال ٢٠٠٠ کې کینیا او تنزانیه کې په امریکائي سفارتخانو د بم حملو په لړ کې فرد جرم لگولی وو. دغه حملې په کال ١٩٩٩ کې شوي وي چې پکې په سلگونو خلک وژل شوي وو. د امریکا تحقیقاتي ادارې ایف بي ايي د ابو انس د نیولو په سر د ٥٠ لکه ډالرو انعام اعلان کړی وو.